Dragon.ee foorum • Vaata teemat - Ogre
65 postitust • Leht 1 koguhulgast 5 • 1, 2, 3, 4, 5
Postitas Tinz 16:58 26. Apr 2004
Ogre. Mis ta õige on ja kuidasmoodi ta võiks eesti keeles kõlada?
Postitas mart 17:15 26. Apr 2004
Tahes-tahtmata tuleb meelde üks White Wolfi raamat (oli vist Dark Ages: Companion), kus eesti kohta käivas peatükis räägiti eestlastest kui soomeogrelastest
Päris õiget vastet vist eesti keeles pole. Eks ta mingi hiiglane on.
Etümoloogia kohta ütleb webster, et segane, aga tõenäoliselt rooma allilmajumalast Orcusest.
Ugri etümoloogia kohta ütleb webster, et vana vene sõnast Ugre, mis tähistas ungarlast
Viimati muutis mart, 17:33 26. Apr 2004, muudetud 1 kord kokku.
Postitas ohpuu 17:24 26. Apr 2004
koll. lihtsalt.
viimane kokkupuude selle ogre-sõnaga oli mul berberi keelte ja muinasjuttude asjatundja Maarten Kossmani raamatut lugedes. ta tarvitas seda yhe berberi kolli nimetamiseks inglise keeles, kelle nimi araabia keeles on efriit või efreet või midagi sarnast. need elavad igatahes kõrbes ja on sealsed põhikollid. võivad inimese moodi välja näha.
igal juhul: ogre tõlkimisel võiks tarvitada väga yldist peletise-koletise-kurjami nime. tema oluliste omaduste hulka kuuluvad suurus ja vahel ka lollus. nigu Vanapagan või nii, kes on kah ogre.
lisa: oih, Mart jõudis juba postitada, senigu mina teab-mida taga otsisin, ilma et oleks leidnud. aga hiid või hiiglane kõlbavad sama hästi kui koll, Stith Thompsoni inglise keelde tõlgitud Aarne muinasjutukataloogis nimetatakse vanapaganalugusid Tales of the Stupid Ogre, mis on umbes jah rumala hiiu lood.
Postitas Payl 18:11 26. Apr 2004
Töll.
Postitas Irve 22:41 26. Apr 2004
Ogre on prantsuse keelest ja peaks tähendama inimsööjat tema saabastega kassilikus tähenduses.
Postitas ohpuu 12:14 27. Apr 2004
siis on vist jätkuvalt hiiglane, hiid ja koll kõige paremad vasted. sest mida need hiilgased ikka muud söövad kui inimesi. Töll on samast sarjast, kuigi kõige rohkem on ta minu jaoks yhe sellise pärisnimi.
Postitas Shadow 12:21 27. Apr 2004
Üks tuntud ogre on ju Shrek.
Postitas Teemon 12:23 27. Apr 2004
Shadow kirjutas: Üks tuntud ogre on ju Shrek.
huvitav, kuidas seda multikas eesti keelde t6lgiti?
Postitas Irve 12:30 27. Apr 2004
Kas sookoll ei olnud?
Postitas Shadow 12:59 27. Apr 2004
Minu meelest oli ka sookoll. Peab kontrollima.
Postitas higgins 13:45 27. Apr 2004
Kunagi oli ju mingi Sookolli lasteraamat.. Too vist küll ogre mõõtu välja ei andnud..
Postitas Cygnus 14:13 27. Apr 2004
shrek tõlgiti kindlalt sookolliks.. aga ogre.. iseenesest ju sobiks..
Postitas Henzu 19:32 27. Apr 2004
Tegelikult andis suht sama mõtte sookolliraamatu sookoll ogrest, kui sellisest. Suurus suuruseks (ju oli noor ogre).
Shrek elas soos ja oli koll... tähendab sookoll (tõlkijate loogika )
Postitas pronto 15:30 28. Apr 2004
ohpuu kirjutas: siis on vist jätkuvalt hiiglane, hiid ja koll kõige paremad vasted. sest mida need hiilgased ikka muud söövad kui inimesi. Töll on samast sarjast, kuigi kõige rohkem on ta minu jaoks yhe sellise pärisnimi.
Mina arvan, et töll on ikka jube hea sõna -- kõik saavad aru ja mõistavad, milega tegu on ja ma kujutan ette, et silme ette kerkiv tegelane vastabki ilmselt soovitule. Vanapaganat kasutatakse meil ju samuti pärisnimena ja samas ka üldisemalt.
Ma ise olen mõelnud, et jube hea oleks teatavates kohtades kasutada sõna kolend, nagu koletis või kole olend, aga antud juhul oleks töll ilmselt ikkagi parem.
Postitas ohpuu 16:24 28. Apr 2004
njah, töll on parasjagu ebamäärane kyll.